మహ్మద్ హరీస్

మహ్మద్ హరీస్ (జననం 2001, మార్చి 30) పాకిస్తానీ క్రికెట్ ఆటగాడు. 2022 జూన్ లో పాకిస్తాన్ జాతీయ జట్టు తరపున అంతర్జాతీయ క్రికెట్ లోకి అరంగేట్రం చేశాడు.

 తొలి జీవితం 
హారిస్ పెషావర్‌కు సమీపంలోని ముష్టర్జాయ్ అనే గ్రామంలో జన్మించాడు. పెషావర్‌లోని మజుల్లా ఖాన్ క్రికెట్ అకాడమీలో క్రికెట్ నేర్చుకున్నాడు. ఆ తరువాత అండర్-19 జట్టుకు, ఒక సంవత్సరం తర్వాత అండర్-19 జాతీయ జట్టుకు ఎంపికయ్యాడు.

2019 డిసెంబరులో 2020 అండర్-19 క్రికెట్ ప్రపంచ కప్ కోసం పాకిస్తాన్ జట్టులో ఎంపికయ్యాడు.

 దేశీయ క్రికెట్ 
2020 అక్టోబరులో 2020–21 జాతీయ టీ20 కప్‌లో ఖైబర్ పఖ్తుంఖ్వా తరపున తన ట్వంటీ20 క్రికెట్ లోకి అరంగేట్రం చేసాడు.

2021 అక్టోబరులో శ్రీలంక పర్యటన కోసం పాకిస్తాన్ షాహీన్స్ జట్టులో ఎంపికయ్యాడు. ఆ పర్యటనలో అతను ఫస్ట్ క్లాస్ క్రికెట్ లోకి అరంగేట్రం చేశాడు.

2021 జూన్ లో 2021 పిఎస్ఎల్ కోసం మినీ డ్రాఫ్ట్ తర్వాత కరాచీ కింగ్స్ స్క్వాడ్‌లో రీప్లేస్‌మెంట్ ప్లేయర్‌గా ఎంపికయ్యాడు, కానీ ఏ మ్యాచ్‌ల్లోనూ ఆడలేదు.

2021 డిసెంబరులో 2022 పిఎస్ఎల్ కోసం సప్లిమెంటరీ విభాగంలో ఆటగాళ్ల డ్రాఫ్ట్‌ను అనుసరించి పెషావర్ జల్మీ సంతకం చేశాడు.

2020 ఫిబ్రవరిలో లాహోర్‌లోని గడాఫీ స్టేడియంలో కరాచీ కింగ్స్‌తో తన పిఎస్ఎల్ అరంగేట్రం చేసాడు. 27 బంతుల్లో 49 పరుగులు చేసి, మ్యాన్ ఆఫ్ ది మ్యాచ్ అవార్డును గెలుచుకున్నాడు.

 అంతర్జాతీయ కెరీర్ 
2021 సెప్టెంబరులో న్యూజిలాండ్‌తో జరిగిన సిరీస్ కోసం పాకిస్తాన్ వన్డే జట్టులో ఎంపికయ్యాడు.

2022 ఫిబ్రవరిలో పిఎస్ఎల్ లో ఇతని ఆటతీరు కారణంగా ఆస్ట్రేలియాతో టెస్ట్ సిరీస్ కోసం పాకిస్తాన్ రిజర్వ్ జాబితాలో చేర్చబడ్డాడు.

2022 మార్చిలో ఆస్ట్రేలియాతో జరిగిన వారి సిరీస్ కోసం పాకిస్తాన్ వన్డే, టీ20 స్క్వాడ్‌లలో ఎంపికయ్యాడు.

2022 మేలో వెస్టిండీస్‌తో జరిగిన సిరీస్‌లో పాకిస్థాన్ వన్డే జట్టులో అతను ఎంపికయ్యాడు.

2022 జూన్ లో వెస్టిండీస్‌పై తన వన్డే అరంగేట్రం చేసాడు.

2022 సెప్టెంబరులో ఇంగ్లాండ్‌తో జరిగిన సిరీస్‌ కోసం పాకిస్థాన్‌ టీ20ఐ జట్టులో అతను ఎంపికయ్యాడు. ఆ సిరీస్‌లో తన టీ20 క్రికెట్ లోకి అరంగేట్రం చేశాడు. 

 మూలాలు 

 బాహ్య లింకులు 


వర్గం:జీవిస్తున్న ప్రజలు
వర్గం:2001 జననాలు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వ్యక్తులు
వర్గం:పాకిస్తాన్ క్రికెట్ క్రీడాకారులు